Seks russ pågrepet for bortføring av 17-åring
Tre russ ble pågrepet like før midnatt onsdag, mens politiet pågrep de to andre torsdag ved 19-tiden, skriver Stavanger Aftenblad. Kort tid etterpå melder NRK at ytterligere en person er pågrepet. - Saken etterforskes for fullt, forteller jourhavende jurist Oddbjørn Søreide i Rogaland politidistrikt til avisen. Han var nylig aktor i en sak der Gulating lagmannsrett dømte tre russ til betinget fengsel for frihetsberøvelse. Pågripelsene denne påsken kommer etter at en 17 år gammel jente onsdag kveld ble tapet fast til en stolpe i Øglendsparken i Sandnes. Russen skal også ha kastet egg og mel på henne. - Det er vel en såkalt russebortføring, sier Søreide, som understreker at politiet ser svært alvorlig på hendelsen. Russ fra flere skoler er involvert i saken.
Onsdag og torsdag ble seks russ pågrepet for å ha bortført og teipet fast en 17 år gammel jente i Rogaland.